Хәҙер М.Кәримдең үҙе башҡарыуында бер нисә шиғырын тыңлап үтәйек. “Йәшәйһе бар, һаҡла үҙеңде,тиһең…”, «Уңдым»

…Күп нәмәнән уңдым,
Рәхмәт һеҙгә,
Хәйерле төн һеҙгә,үткәндәр!
Күп нәмәнән уңдым.
  Минән уңды микән бүтәндәр? 

Эйе,бүтәндәр ҙә уңды халыҡ шағиры Мостай Кәримдән. 
М. Кәрим үҙенә 50 йәш тулған көндәрҙә яҙылған“Уңдым” исемле шиғырында тыуған йылынан, тыуған айынан, тыуған тупрағынан, кешеләрҙән, дуҫтарынан, көрәш – яуҙарынан уңыуы тураһында һүҙ алып бара.
20  октябрь – милләтебеҙҙең рухи йондоҙо, бөйөк аҡыл эйәһе, халҡыбыҙҙың  яратҡан улы, Башҡортостандың халыҡ шағиры Мостай Кәримдең  тыуған көнө. Әгәр үҙе иҫән булһа, уға 95 йәш  тулған булыр ине. Ләкин бына 9 йыл  инде был көндө беҙ Мостайһыҙ ҡаршылайбыҙ. 20 октябрҙә бөйөк шағирыбыҙҙы хөрмәтләп  иҫкә алабыҙ, шиғри гәүһәрҙәрен, үлмәҫ геройҙарын хәтергә төшөрәбеҙ, фәһемле һүҙҙәрен, фекерҙәрен ҡабат тергеҙәбеҙ. Уның үлмәҫ рухы алдында баш эйәбеҙ.
Тема:  М. Кәрим – беҙҙең өйҙөң, беҙҙең илдең йәме.